Opinjoni tal-Kummissjoni skond l-Artikolu 251 (2), it-tielet sub-paragrafu, punt (c) tat-Trattat tal-KE,dwar l-emendi tal-Parlament Ewropew għal pożizzjoni komuni tal-Kunsill dwar proposta għal direttiva tal-Parlament ewropew u tal-Kunsill dwar l-għarfien tal-kwalifiki professjonali li temenda l-proposta tal-Kummissjoni skond l-applikazzjoni ta' l-Artikolu 250 (2) tat-Trattat tal-KE /* KUMM/2005/0248 finali - COD 2002/0061 */





[pic] | IL-KUMMISSJONI TAL-KOMUNITAJIET EWROPEJ | Brussell, 1.6.2005 COM(2005) 248 finali 2002/0061 (COD) OPINJONI TAL-KUMMISSJONI skond l-Artikolu 251 (2), it-tielet sub-paragrafu, punt (c) tat-Trattat tal-KE,dwar l-emendi tal-Parlament Ewropew għal pożizzjoni komuni tal-Kunsill dwar proposta għal DIRETTIVA TAL-PARLAMENT EWROPEW U TAL-KUNSILL DWAR L-GĦARFIEN TAL-KWALIFIKI PROFESSJONALI LI TEMENDA L-PROPOSTA TAL-KUMMISSJONI skond l-applikazzjoni ta' l-Artikolu 250 (2) tat-Trattat tal-KE OPINJONI TAL-KUMMISSJONI skond l-Artikolu 251 (2), it-tielet sub-paragrafu, punt (c) tat-Trattat tal-KE,dwar l-emendi tal-Parlament Ewropew għal pożizzjoni komuni tal-Kunsill dwar proposta għal DIRETTIVA TAL-PARLAMENT EWROPEWU TAL-KUNSILL DWAR L-GĦARFIEN TAL-KWALIFIKI PROFESSJONALI (Test b’ rilevanza għaż-ŻEE) 1. introduzzjoni L-Artikolu 251(2), it-tielet sub-paragrafu, punt (c) tat-Trattat tal-KE jipprevedi li l-Kummissjoni għandha tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni, hawn taħt, tagħti l-opinjoni tagħha dwar l-34 emendi proposti mill-Parlament. 2. SFOND Proposta mgħoddija lill-Parlament Ewropew u lill-Kunsill (dokument COM(2002)119 finali - 2002/0061 (COD) finali: | 7 ta’ Marzu 2002. | Opinjoni tal-Kumitat Ekonomiku u Soċjali Ewropew mogħtija fit-: | 18 ta’ Settembru 2002. | Opinjoni tal-Parlament (l-ewwel qari) mogħtija fil-: | 11 ta’ Frar 2004. | Proposta emendata mgħoddija fl-: | 20 ta’ April 2004. | Pożizzjoni komuni adottata fil-: | 21 ta’ Diċembru 2004. | Data ta' l-opinjoni tal-Parlament Ewropew mat-tieni qari: | 11 ta’ Mejju 2005. | 3. L-iskop tal-proposta Din il-proposta għal Direttiva timmira li: - Tikkonsolida ħmistax-il Direttiva eżistenti fil-qasam ta’ l-għarfien tal-kwalifiki professjonali. - Tikkontribwixxi għall-flessibilità tas-swieq tax-xogħol, b’mod partikolari billi jitħaffef l-għoti ta’ servizzi temporanju u okkażjonali. - Tissimplifika r-regoli attwali rigward l-għarfien ta’ kwalifiki professjonali u t-tmexxija tas-sistema ta’ l-għarfien. - Ittejjeb it-tagħrif u l-parir għaċ-ċittadini. 4. L-opinjoni tal-Kummissjoni dwar l-emendi mill-Parlament Ewropew Mat-tieni qari, il-Parlament adotta 34 emenda għall-Pożizzjoni Komuni tal-Kunsill. Huma jtejbu ċertu aspetti tat-test mingħajr ma jaffettwaw is-sustanza jew il-prinċipji tal-Pożizzjoni Komuni u l-proposta tal-Kummissjoni. Skond il-kuntatti inter-istituzzjonali, ftehim ġenerali dwar it-test finali kien possibbli, u għalhekk, il-Kummissjoni taċċetta dawn l-34 emenda kollha . Dawn l-emendi huma kif ġej: - Emenda 2 Din l-emenda tfakkar li l-Istat Membru li jospita jista’ japplika r-regoli professjonali tiegħu, għal raġunijiet ta’ interess ġenerali, fil-qafas tas-Sistema Ġenerali. - Emendi 5, 27, 28, 29, 54 u 55 Dawn l-emendi jżommu l-għarfien awtomatiku għall-ispeċjalitajiet mediċi komuni għal żewġ Stati Membri jew iżjed, kif stipulat taħt leġiżlazzjoni attwali, u jillimitaw l-introduzzjoni ta’ specjalitajiet mediċi li jibbenefikaw mill-għarfien awtomatiku għal dawk komuni għal mill-inqas 2/5 mill-Istati Membri. - Emendi 7, 52 u 53 Dawn l-emendi jirreferu għas-sehem tar-rappreżentanti ta’ l-organizzazzjonijiet professjonali fit-tmexxija tas-sistemi ta’ għarfien, b'mod partikolari permezz tal-konsultazzjoni tagħhom fil-kuntest tal-ħidma tal-kumitat stabbilit mid-Direttiva, li fuqu jsiru rapporti raġunati mill-Kummissjoni lill-Kumitat. Barra minn hekk, il-kompożizzjoni tal-kumitat hija ċċarata. - Emendi 10 u 39 Dawn l-emendi jintroduċu definizzjoni ta’ “professjonijiet liberali” u jindikaw li d-Direttiva tapplika wkoll għalihom. - Emenda 12 Din l-emenda tintroduċi definizzjoni ta’ "awtorità kompetenti” li tkopri l-awtoritajiet pubbliċi kif ukoll organizzazzjonijiet li jaġixxu fuq bażi ta’ poteri delegati (jiġifieri ordnijiet professjonali). - Emenda 13 Din l-emenda tiċċara li t-Titolu II tad-Direttiva għandha tapplika “biss” għall-għoti ta’ servizzi temporanji. - Emenda 26 Din l-emenda tiċċara li l-assoċjazzjonijiet professjonali “jew organizzazzjonijiet” għandhom id-dritt li jressqu pjattaformi komuni. - Emenda 31 Din l-emenda tiċċara, fil-verżjoni Ingliża tad-Direttiva, li l-migranti “għandu” jkollhom it-tagħrif meħtieġ fil-lingwa biex jeżerċitaw il-professjoni. - Emenda 33 Din l-emenda tiċċara, fi Premessa, li d-Direttiva ma tistax tintuża għall-iskop ta’ “ qualification shopping ” (jiġifieri l-għarfien mill-Istat Membru tal-lokal ta’ sempliċement deċiżjoni ta’ għarfien mogħtija minn Stat Membru ieħor). - Emendi 34, 35, 43, 44, 45, 46, 47, 48, 50 u 51 Dawn l-emendi jintroduċu formalment ħames livelli ta’ kwalifiki għat-tħaddim tas-Sistema Ġenerali, mingħajr ma jbiddlu d-drittijiet sostantivi tal-migranti meta mqabblin mal-leġiżlazzjoni attwali, mal-proposta oriġinali tal-Kummissjoni jew mai-Pożizzjoni Komuni tal-Kunsill. Huma jżidu wkoll xi emendi li għandhom x’jaqsmu mad-definizzjoni ta’ livelli bħal dawn. - Emenda 36 Din l-emenda tirreferi, fi Premessa, għall-evalwazzjoni mill-Kummissjoni fuq kemm hi xierqa l-introduzzjoni ta' aktar ħtiġijiet koordinati ta’ taħriġ għal professjonijiet addizzjonali, b’mod partikolari fuq bażi ta’ talbiet raġunati minn organizzazzjonijiet professjonali. - Emenda 37 Din l-emenda tirreferi, fi Premessa, għall-possibilità għal assoċjazzjonijiet professjonali biex jintroduċu skedi professjonali, f’livell Ewropew, li jista’ b’mod partikolari jkun fihom tagħrif dwar kwalifiki tal-professjonist u l-istabbiliment legali tiegħu. - Emenda 38 Din l-emenda tagħmel referenza ġenerali għall-Artikolu 39§4 u 45 tat-Trattat tal-KE fejn jissemmew b’mod partikolari in-nutara. - Emendi 40, 41 u 42 Dawn l-emendi jaġġustaw ir-reġim għall-għoti temporanju tas-servizzi rispettivament (1) billi jispeċifikaw ir-regoli professjonali li għandhom jiġu applikati mill-Istati Membri tal-lokal, (2) jiċċaraw li ċ-ċertifikat dwar l-istabbiliment legali għandu jsemmi wkoll li l-professjonist mhuwiex suġġett għal xi projbizzjoni mill-prattika u (3) billi tiżdied il-possibilità għall-Istat Membru tal-lokal li jitlob xhieda ta’ ebda kundanna kriminali għall-professjonijiet fis-settur tas-sigurtà. - Emenda 49 Din l-emenda tiċċara li l-kwalifika miżmuma minn professjonista li jgawdi minn drittijiet miksuba fl-Istat Membru tiegħu – skond l-aġġornament ta’ l-istandards nazzjonali tal-kwalifiki – għandha tiġi assimilata mal-kwalifika l-ġdida għall-għan ta’ għarfien. 5. KONKLUŻJONI Skond l-Artikolu 250(2) tat-Trattat KE, il-Kummissjoni temenda l-proposta kif stipulat hawn fuq.